Source: http://docplayer.fi/13365452-Kauppakirja-luonnos.html
Timestamp: 2019-01-22 20:01:17+00:00
Document Index: 13047473

Matched Legal Cases: ['kko ', 'kko ', 'kko ', 'kko ', 'kko ', 'kko ']

KAUPPAKIRJA - LUONNOS - PDF
Download "KAUPPAKIRJA - LUONNOS"
1 KAUPPAKIRJA - LUONNOS 1 Luovutus Myyjä Tällä kauppakirjalla myyjä luovuttaa ostajalle omistusoikeuden kaupan kohteeseen alla olevin luovutusehdoin. Haapaveden kaupunki, y-tunnus , osoite PL 40, Haapavesi Ostajat Jaakko Tapani Ahola ( xxxx) ja Mikko Henrik Ahola ( xxxx), molempien os Kärsämäentie Haapavesi, molemmat yhtä suurin osuuksin. Kaupan kohde Kauppahinta Kaupan muut ehdot Haapaveden kaupungin Haapajärven kylässä sijaitseva oheisen karttaliitteen mukainen, yhteensä noin m2:n suuruinen määräala Haapaveden kaupungin omistamasta Rauhanniemi-tilasta ( kiinteistötunnus ). Kaupan kohde on vesakoitunutta vanhaa rantaniittyä. Kauppahinta on viisituhatta viisisataa euroa ( 5.500,00 ). Tämän määräalan kaupan kaikki ehdot on esitetty tässä esisopimuksessa. 1. Kauppahinnan maksaminen Kauppahinta maksetaan kahden viikon kuluessa kauppakirjan allekirjoittamisesta tai kaksi viikkoa kaupunginhallituksen päätöksen laillistumisesta, riippuen siitä kumpi myöhemmin tapahtuu. Kauppahinta maksetaan POP Nivalan Järvikylän Osuuspankkiin kaupungin pankkitilille FI Mikäli kauppahinnan maksu viivästyy, ostajat on velvollisia maksamaan erääntyneelle kauppasummalle korkolain 4 :n ( 284/ 95) mukaisen viivästyskoron. 2. Omistus- ja hallintaoikeus Hallintaoikeus ja omistusoikeus siirtyy ostajille, kun kun kauppakirja on allekirjoitettu ja kauppahinta on kokonaisuudessaan suoritettu. 3. Kiinnitykset ja panttioikeudet Määräalaan ei kohdistu kiinteistöpanttioikeuksia. 4. Rasitteet ja rasitukset Määräala myydään muutoin rasitteista ja rasituksista vapaana.
2 2 5. Verot, maksut ja vastuu vahingoista Myyjä vastaa määräalasta suoritettavista veroista ja maksuista sekä määräalaa kohdanneista vahingoista siihen saakka, kunnes omistusoikeus siirtyy ostajille. Ostajat vastaavat sanotuista veroista ja maksuista sekä vahingoista omistusoikeuden siirtymisen jälkeen. Ostajat suorittavat kauppaan liittyvän varainsiirtoveron ja kaupanvahvistajalle menevän palkkion sekä määräalan lohkomisesta aiheutuvat kustannukset. 6. Kohteeseen tutustuminen Ostajat ovat tarkastaneet kaupan kohteen, sen alueen ja rajat sekä tutustunut alueen maasto-olosuhteisiin. Ostajat ovat verranneet näitä seikkoja kaupan kohteesta esitetyistä asiakirjoista saataviin tietoihin. Ostajilla ei ole huomauttamista näiden seikkojen osalta. 7. Asiakirjoihin tutustuminen Ostajat ovat tutustuneett kiinteistöä koskeviin asiakirjoihin, joita ovat: lainhuutorekisterin ote, rasitustodistus, kiinnitysrekisteriote, kiinteistörekisterikartta, osayleiskaavakartta ja määräykset. 8. Johtojen ym. sijoittaminen Ostajat sallivat kaupungin osoittamien yhdyskuntaa tai kiinteistöä palvelevien tarpeellisten johtojen, laitteiden yms. ja niiden kiinnikkeiden sijoittamisen kaupan kohteeseen ostajan hyväksymään paikkaan. Omistajalle korvataan edellä mainituista toimenpiteistä aiheutuva suoranainen haitta tai vahinko erikseen tehtävän sopimuksen mukaisesti. 9. Irtaimisto Tämän määräalan kaupan yhteydessä ei ole myyty irtaimistoa. 10. Osuudet yhteisiin Myyty määräala ei saa osuutta yhteisiin. 11. Kauppakirjan voimaantulo Tämä kauppakirja tulee ostajia sitovaksi kauppakirjan allekirjoituksella ja myyjää, Haapaveden kaupunkia sitovaksi sitten, kun kaupunginhallituksen tätä määräalan myyntiä koskeva päätös on tullut lainvoimaiseksi. Tätä kauppakirjaa on tehty kolme samasanaista kappaletta, yksi myyjälle, yksi ostajalle ja yksi julkiselle kaupanvahvistajalle. Haapavedellä, xx. päivänä maaliskuuta 2014 Haapaveden kaupunki Maria Sorvisto vs kaupunginjohtaja Edellä olevan kauppakirjan hyväksymme ja sitoudumme sen ehdot täyttämään. Jaakko Ahola Mikko Ahola
3 3 Julkisen kaupanvahvistajan todistus Julkisena kaupanvahvistajana todistan, että vs kaupunginjohtaja Maria Sorvoja luovuttajan, Haapaveden kaupungin puolesta ja luovutuksensaajina Jaakko ja Mikko Ahola ovat allekirjoittaneet tämän luovutuskirjan ja että he ovat olleet yhtä aikaa läsnä luovutusta vahvistettaessa. Olen tarkistanut allekirjoittajien henkilöllisyyden ja todennut, että luovutuskirja on tehty maakaaren 2. luvun 1 :ssä säädetyllä tavalla. Haapavedellä, xx. päivänä maaliskuuta 2014 Xxxx Xxxxxx Pohjois-Pohjanmaan maanmittaustoimiston määräämä julkinen kaupanvahvistaja, tunnus xxxxxx / xxx